da da da et nb en hbs_lat pt nn de da nb da da da de da sv en it de da fr en da da af da da da ro da en en en en da da af en da da ro da en fr da da et nb en hbs_lat pt nn de da nb da da da de da sv en it de da fr da et da en da da da da da da da da da da da da da da da da fr nb es es es en da da ca nb da da da da da da da da nb en da da en da en da en
De økonomiske påvirkninger af Covid-19: €100 mia. skal sikre job - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside ERHVERV De økonomiske påvirkninger af Covid-19: €100 mia. skal sikre job
Image by Free-Photos from Pixabay
EU vil give yderligere financiel støtte til medlemslandene til at beskytte arbejdspladser efter coronavirus-pandemien.
Mange virksomheder oplever at stå i en økonomisk svær situation som følge af Covid-19-krisen og er blevet nødt til midlertidigt at suspendere eller mindske deres aktiviteter og arbejdstiden for deres ansatte. Til at støtte medarbejderne og beskytte arbejdere og selvstændige fra at miste deres job eller indkomst, har Europa-Kommissionen foreslået at indføre et nyt midlertidigt instrument kaldet SURE til at komplementere de nationale tiltag til at beskytte beskæftigelsen.
Forslaget er en del af flere EU-tiltag til at hjælpe medlemslandene med at tackle coronavirus-pandemien.
Find ud af hvad EU gør for at tackle pandemien.
Beskyttelse af job under krisen
I løbet af krisen vil EU sørge for finansiel assistance som en del af SURE-programmet i form af lån, der gives med fordelagtige betingelser, til EU-lande, der beder om hjælp. Hjælpen vil komme i form af støtte til nationale planer for korttidsarbejde, arbejdsløshedsunderstøttelse og lignende jobbeskyttelsestiltag. Op til €100 mia. vil blive gjort tilgængelige for alle 27 medlemslande.
Korttidsarbejde giver virksomhederne, der står i en svær økonomisk situation, mulighed for midlertidigt at mindske arbejdstiden for deres ansatte, der i stedet modtager kompensation for den tabte indkomst af medlemslandet.
Det vil gøre det muligt for familier at bevare deres indkomst og kunne fortsætte med at betale deres regninger, mens virksomhederne vil kunne beskytte deres produktionskapacitet og ansatte, hvilket sikrer markedsstabilitet. På længere sigt vil planerne for korttidsarbejde forebygge langt mere alvorlige konsekvenser for økonomien og hjælpe virksomhederne med at komme sig hurtigere over krisen.
Formanden for Parlamentets Beskæftigelsesudvalg Lucia Ďuriš Nicholsonová (ECR, Slovakiet) har rost forslaget og understreger: “Dette er et vigtigt udtryk for solidariteten i EU og et fint instrument til at afbøde de socio-økonomiske påvirkninger af Covid-19-krisen. Ved at støtte denne ramme og lignende tiltag, kan SURE hjælpe virksomhederne med at beholde deres ansatte.”
EU-løsning til at understøtte beskæftigelsen
Mens SURE er et midlertidigt instrument designet specifikt til at tackle konsekvenserne af coronavirus-pandemien, arbejder Kommissionen også på et nyt forslag til den europæiske arbejdsløshedsgenforsikringsramme til at understøtte beskæftigelse og beskytte de medarbejdere, der mister deres arbejde pga. økonomiske chok.
Parlamentet har sagt, at denne basale arbejdsløshedsunderstøttelsesramme bidrager direkte til at stabilisere husholdningsindkomsten og derved styrke Europas sociale dimension. I en betænkning vedtaget d. 17. april gentog MEP’erne opfordringen til at få en permanent europæisk arbejdsløshedsgenforsikringsramme til at sikre, at arbejderne i Europa er beskyttet mod tab af indkomst.
En fremtidig europæisk arbejdsløshedsgenforsikringsramme skal mindske presset på medlemslandenes offentlige finanser ved at støtte nationale tiltag til at bevare job og facilitere overgangen tilbage til arbejdsmarkedet. Kommissionen forventes at præsentere sit forslag senere på året.
Find ud af hvad EU gør for at mindske arbejdsløsheden og bekæmpe fattigdom.
Forslaget om SURE træder i kraft, når det er blevet godkendt af Rådet.
Tidligere artikelCovid-19: Nødtiltag skal hjælpe EU’s landmænd og fiskere
Næste artikelBornholm vinder europæisk miljøpris
RELATEREDE ARTIKLERMERE FRA FORFATTEREN
Danmark støtter op om SAS – vil øge sin aktiepost og afskrive milliardgæld
Hvad er farerne og fordelene ved kryptovalutaer for EU’s lovgivning?
Volvo og Northvolt vil bygge batterifabrik i Gøteborg – forventes at skabe 3.000 nye job
Fond på 47 mio. EUR til beskyttelse af SMV’ers intellektuelle ejendomsret i EU i forbindelse med deres covid-19-genopretning og grønne og digitale omstilling
Svært at få et lånebevis og bruge sit kreditkort for Øresundspendlere der arbejder i Danmark
Hvordan kan EU hjælpe små virksomheder med at blive robuste under pandemien?
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...